Ганна Аляксандраўна Смашнова

**Га́нна Алякса́ндраўна Смашно́ва** (з 2003 года — **Смашнова-Пісталезі**; нар. , , БССР, СССР) — савецкая, пазней ізраільская тэнісістка і трэнер.
* Пераможца 12 турніраў WTA ў адзіночным разрадзе.
* Пераможца 1 юніёрскага турніру Вялікага шлема ў адзіночным разрадзе (Roland Garros-1991).
* Паўфіналістка 1 юніёрскага турніру Вялікага шлема ў адзіночным разрадзе (Australian Open-1993).

## Біяграфія 
Ганна Смашнова нарадзілася ў Мінску і рэпатрыявалася ў Ізраіль са сваёй сям’ёй у 1990 годзе. У 1995—1997 служыла ў Арміі абароны Ізраіля (ААІ). У 2003 годзе ажанілася са сваім трэнерам Клаўдыя Пісталезі і некаторы час удзельнічала ў спаборніцтвах альбо пад падвойным прозвішчам, альбо пад прозвішчам мужа.

## Спартыўная кар’ера 
З 10 да 14 гадоў Аня Смашнова была першай ракеткай СССР сярод юніёрак. У 1991 годзе выйграла Адкрыты чэмпіянат Францыі сярод дзяўчын.

Свой першы турнір Міжнароднай федэрацыі тэніса (ITF) выйграла ў 1993 годзе (Эрланген, Германія). Пасля службы ў радах ААІ вярнулася ў прафесійны тэніс і наступны свой турнір выйграла ў 1997 годзе. Першы турнір пад эгідай Жаночай тэніснай асацыяцыі (WTA) Смашнова выйграла ў 1999 годзе ў Ташкенце, апошні — ў 2006 годзе ў Будапешце. У агульнай складанасці Ганна выйграла 12 турніраў WTA — рэкордны паказчык для ізраільскіх тэнісістаў, як мужчын, так і жанчын, у адзіночных разрадах (толькі Эндзі Рам і Ёнатан Эрліх, якія спецыялізуюцца на гульні ў парах, выйграли большую колькасць турніраў). Найвышэйшай пазіцыі ў сусветным рэйтынгу (15 месца) Смашнова дасягнула ў 2003 годзе; гэты і папярэдні год яна завяршыла на 16-й пазіцыі. Большасць поспехаў Смашновай былі дасягнуты на грунтовых кортах. Да жніўня 2006 года Смашнова надзвычай паспяхова гуляла ў фіналах турніраў WTA: 12 перамог у 12 фіналах. Толькі ў 2006 годзе яна пацярпела першае і апошняе паражэнне ў фінале турніру (у Нью-Ёрку).

Найвышэйшым дасягненнем Смашновай у турнірах Вялікага шлема з’яўляецца ўдзел у 1/8 фіналу Адкрытага чэмпіянату Францыі ў 1995 і 1998 гадах. Ганна прадстаўляла Ізраіль на Алімпіядзе 2004 года ў Афінах, але выбыла з барацьбы ў першым коле.

З 1992 па 2006 год Ганна Смашнова правяла 73 гульні за зборную Ізраіля ў межах Кубка Федэрацыі: выйграла 38 і прайграла 24 гульні ў адзіночным разрадзе, выйграла 5 і прайграла 6 гульняў у пары. Ізраільская каманда рэгулярна гуляла ў рэгіянальнай зоне гэтага турніру, выкарыстоўваючы малую колькасць гульцоў, дзякуючы чаму Смашнова і яе партнёрка па камандзе — Цыпора Абзілер — у нейкі момант абнавілі рэкорд турніру па колькасці праведзеных матчавых сустрэчаў. Гэты рэзультат быў пабіты ў 2011 годзе гульцом яшчэ адной малаколькаснай еўрапейскай зборнай — Ганнай Крэмер з Люксембурга.

За час кар’еры Смашнова здабыла шэраг перамог над найлепшымі тэнісісткамі свету, сярод якіх Кім Клейстэрс, Жусцін Энэн, Алена Докіч, Алена Янкавіч, Паці Шнідэр, Яна Новатна, Даніэла Гантухава, Наталля Зверава, Ганна Курнікава, Алена Ліхаўцава, Анастасія Мыскіна, Надзея Пятрова і Вера Званарова.

Ганна Смашнова афіцыйна спыніла выступленні пасля паражэння ў першым коле на Уімблданскім турніры 2007 года. У цяперашні час працуе трэнерам у Ізраільскім тэнісным цэнтры (Рамат ха-Шарон).

## Рэйтынг на канец года 
## Выступленні на турнірах 
### Выступленні ў адзіночных турнірах 
#### Фіналы турніраў WTA ў адзіночным разрадзе (13) 
##### Перамогі (12) 
##### Паражэнні (1) 
#### Фіналы турніраў ITF у адзіночным разрадзе (17) 
##### Перамогі (7) 
##### Паражэнні (10) 
### Выступленні ў парным разрадзе 
#### Фіналы турніраў ITF у парным разрадзе (2) 
##### Паражэнні (2) 
## Гісторыя выступленняў на турнірах 
### Адзіночныя турніры 
**К** — пройгрыш у кваліфікацыйным турніры.

## Спасылкі 
----
* 
* 
* 
----
* 

Катэгорыя:Тэнісісткі СССР
Катэгорыя:Тэнісісткі Беларусі
Катэгорыя:Тэнісісткі Ізраіля
Катэгорыя:Тэнісісты на летніх Алімпійскіх гульнях 2004 года
Катэгорыя:Пераможцы Адкрытага чэмпіянату Францыі па тэнісе ў адзіночным разрадзе сярод дзяўчат
Катэгорыя:Тэнісныя трэнеры Ізраіля